ວາລະປະຊຸມທີ5ອະນຸກຳມະການຈັດຕັ້ງຮັບໃຊ້ກອງປະຊຸມໃຫຍ່ຄັ້ງທີ 12 ຂອງພັກ
ທ່ານ ເລຮົ່ງແອງ ກຳມະການກົມການເມືອງ, ຜູ້ປະຈຳຄະນະ
ເລຂາທິການສູນກາງ ເປັນປະທານວາລະປະຊຸມ
(ພາບ: TTXVN)
ຕອນບ່າຍວັນທີ 05/01 ຢູ່ຮ່າໂນ້ຍ, ອະນຸກຳມະການຈັດຕັ້ງກອງປະຊຸມໃຫຍ່ຄັ້ງທີ 12 ຂອງພັກ ໄດ້ໂຮມປະຊຸມວາລະທີ 5. ທ່ານ ເລຮົ່ງແອງ ກຳມະການກົມການເມືອງ, ຜູ້ປະຈຳຄະນະເລຂາທິການສູນກາງ, ຫົວໜ້າອະນຸກຳມະການ ເປັນປະທານວາລະປະຊຸມ. ທີ່ວາລະປະຊຸມ, ບັນດາສະມາຊິກອະນຸກຳມະການໄດ້ຮັບຟັງ ແລະ ປະກອບຄຳເຫັນໃສ່ບົດລາຍງານຂອງອະນຸກຳມະການກ່ຽວກັບໝາກຜົນຜັນຂະຫຍາຍປະຕິບັດວຽກງານຈັດຕັ້ງຮັບໃຊ້ກອງປະຊຸມໃຫຍ່ຄັ້ງທີ 12 ຂອງພັກຂອງບັນດາອົງການສຳນັກງານ, ຫົວໜ່ວຍນັບແຕ່ວາລະປະຊຸມທີ 4 ມາຮອດປະຈຸບັນ ແລະ ບັນດາໜ້າທີ່ຍັງເຫຼືອຄວນສຸມໃສ່ແກ້ໄຂແຕ່ນີ້ຈົນເຖິງກອງປະຊຸມໃຫຍ່ຄັ້ງທີ 12 ຂອງພັກ; ປະກອບຄຳເຫັນກ່ຽວກັບການຈັດຕັ້ງວຽກງານຝຶກຊ້ອມຮັບໃຊ້ກອງປະຊຸມໃຫຍ່ຄັ້ງທີ 12 ຂອງພັກ.
ເມື່ອສະຫລຸບກອງປະຊຸມ, ທ່ານ ເລຮົ່ງແອງ ຕີລາຄາສູງບັນດາໝາກຜົນທີ່ບັນລຸໄດ້ໃນວຽກງານກະກຽມຮັບໃຊ້ກອງປະຊຸມໃຫຍ່ຂອງບັນດາອົງການສຳນັກງານ, ຫົວໜ່ວຍ. ມາຮອດປະຈຸບັນ, ຫລາຍວຽກງານຮັບໃຊ້ກອງປະຊຸມໃຫຍ່ໄດ້ສຳເລັດໂດຍພື້ນຖານ, ຮັບປະກັນຄວາມຄືບໜ້າ. ກ່ຽວກັບບັນດາໜ້າທີ່ນັບແຕ່ປະຈຸບັນຮອດກອງປະຊຸມໃຫຍ່ຄັ້ງທີ 12 ຂອງພັກ, ທ່ານ ເລຮົ່ງແອງ ຮຽກຮ້ອງບັນດາອົງການສຳນັກງານ, ຫົວໜ່ວຍກວດກາຄືນບັນດາວຽກງານຮັບໃຊ້ກອງປະຊຸມໃຫຍ່ທັງໝົດຢ່າງຮີບດ່ວນ, ສຳເລັດທຸກວຽກງານທີ່ຍັງເຫຼືອກ່ຽວກັບການຮັບໃຊ້ກອງປະຊຸມໃຫຍ່ໂດຍໄວ, ປະກອບສ່ວນຈັດຕັ້ງກອງປະຊຸມໃຫຍ່ຄັ້ງທີ 12 ຂອງພັກໃຫ້ສຳເລັດຜົນຢ່າງຈົບງານ.
(ແຫຼ່ງຄັດຈາກ VOV)